Portugalia a preluat președinția Consiliului Uniunii Europene. Germania a lăsat o moștenire grea.
Portugalia a preluat președinția Consiliului Uniunii Europene de la Germania. Ștafeta a fost predată în mod neconvențional în acest an. România a deţinut preşedinţia în prima jumătate a lui 2019.
Portugalia a preluat preşedinţia rotativă a Consiliului Uniunii Europene de la Germania. Va fi un mandat dificil, care trebuie să gestioneze o Uniune post-Brexit şi să continue ceea ce preşedinţia precedentă nu a reuşit: redresarea Europei.Sub mandatul portughez europarlamentarii vor aproba cadrul financiar multianual pentru 2021-2027. Angela Merkel a urat succes Portugaliei.Angela Merkel, Cancelarul Germaniei: "Dragă Antonio Costa, dragi prieteni portughezi. Vă doresc mult succes pentru preşedinţia portugheză a UE. Germania va sprijini Portugalia pe cât posibil."Antonio Costa, premierul Portugaliei: "Este o onoare şi o mare responsabilitate pentru Portugalia să accepte această predare din mâinile tale şi să continue lucrarea pe care ai început-o."Logoul preşedinţiei este o cârmă în formă de soare. Portughezii s-au inspirat din steagul Uniunii Europene şi culorile sale, albastru şi galben.Cârma înseamnă dorinţa portughezilor de a ghida destinul Uniunii spre un viitor stabil, îndreptat spre oameni.Şi, pentru că este pandemie, predarea nu s-a făcut cu fast diplomatic, ci prin aruncare. Din cauza restricţiilor, ministrul de externe german i-a aruncat, pur şi simplu ştafeta omologului portughez. Heiko Maas, ministrul de externe german: "Mi-ar fi plăcut să vă predau ştafetă personal, dar asta nu este o opţiune, în situaţia actuală. Aşa că v-o trimit acum. Stop! Nu aşa funcţionează lucrurile. Nu în viaţa reală! Ştafeta este în drum spre Portugalia, dar într-o manieră convenţională, utilizând curierul Ministerului de Externe Federal."Şi România a deţinut preşedinţia Consiliului Uniunii Europene, în prima jumătate a lui 2019.